Limpopo-polisieman skiet meisie, self‘n Polisiekonstabel het sy meisie in Onverwacht, Limpopo, doodgeskiet en toe selfmoord gepleeg. “Hul liggame is Maandagaand in ‘n huurkamer opgespoor,” het brigadier Hangwani Mulaudzi, woordvoerder van die polisie in Limpopo, gesê. “Die man het vermoedelik homself geskiet nadat hy sy geliefde geskiet het, aangesien sy dienspistool langs sy liggaam aangetref is.” Die motief vir die moorde is nog nie bekend nie. Die 30-jarige konstabel het by die polisiestasie in Lephalale (Ellisras) gewerk.